יוגב לרמן

יוגב לרמן (נולד ב-20 באוקטובר 1991) הוא כדורגלן ישראלי המשחק בעמדת הבלם בבני יהודה תל אביב.

קריירה
הוא החל לשחק כדורגל במחלקת הנוער של הפועל תל אביב, וכשהגיע לגיל בוגרים בתחילת עונת  הושאל להפועל צפרירים חולון מליגה א'. ב-24 בספטמבר 2010 ערך את הופעת הבכורה שלו בקריירה, בניצחון 3–2 על שמשון בני טייבה במסגרת גביע המדינה. בסיום העונה ירדה קבוצתו לליגה ב'.

בקיץ  שוחרר מהפועל תל אביב וחתם בהפועל הרצליה מהליגה הלאומית. ב-16 בספטמבר 2011 הבקיע את שער הבכורה שלו בקריירה, בתיקו 1–1 נגד מכבי הרצליה. בעונה זו ערך לרמן 32 הופעות בליגה, בהן כבש שני שערים, ובסופה רשם ירידת ליגה שנייה ברציפות.

בקיץ  חתם לרמן בהפועל רעננה מהליגה הלאומית. ב-14 בספטמבר 2012 קיבל כרטיס אדום ראשון בקריירה, בתיקו 1–1 נגד בית"ר תל אביב רמלה. בסיום העונה עלה עם הקבוצה לליגת העל והפך לשחקן הרכב קבוע בקבוצה, במדיה שיחק שלוש שנים בסך הכל, מתוכן שנתיים בליגת העל.

ב-25 ביוני 2015 חתם בהפועל קטמון ירושלים מהליגה הלאומית. בעונת 2015/2016 שותף ב-36 משחקי ליגה, והמועדון רשם את הישג השיא שלו כאשר סיים במקום ב-4 בליגה הלאומית. ב-24 במאי 2016 חזר לליגת העל כאשר חתם ל-3 שנים בעירוני קריית שמונה. ב-18 במרץ 2017 כבש את שער הבכורה שלו במועדון, בהפסד הקבוצה 2–3 להפועל תל אביב, ובסך הכל ערך 20 הופעות ליגה בעונת 2016/2017. ב-11 ביוני 2017 חזר להפועל קטמון ירושלים, ומתחילת עונת 2018/2019 שימש כקפטן הקבוצה.

ב-14 ביוני 2019 לרמן חתם בהפועל רמת השרון. ב-22 ביוני 2021 חתם לרמן במ.ס. כפר קאסם

בספטמבר  חתם בבני יהודה.

חיים אישיים
במהלך שנת 2016 שינה את משפחתו מ"לרמן" ל"הזוהרוי" בעקבות פגישה עם מיסטיקנית. כשנה לאחר מכן, שינה את שם משפחתו בחזרה ל"לרמן".

קישורים חיצוניים

הערות שוליים

כדורגלנים ישראלים
בלמי כדורגל ישראלים
כדורגלני צפרירים חולון
כדורגלני הפועל הרצליה
כדורגלני הפועל רעננה
כדורגלני הפועל קטמון ירושלים
כדורגלני עירוני קריית שמונה
כדורגלני הפועל רמת השרון
כדורגלני מועדון ספורט כפר קאסם
כדורגלני בני יהודה תל אביב
ישראלים שנולדו ב-1991